सवा लाख, तीन मोबाइल बाइक लूट का खुलासा, गिरफ्तार दो बदमाशों से पूछताछ
कामांथाना पुलिस ने शनिवार को गत पांच फरवरी को कामां बिलंग मार्ग पर पांच छ: हथियार बंद बाइक सवार बदमाशों के द्वारा की गई लूट की घटना का पर्दाफाश करते हुए दो बदमाशों को गिरफ्तार कर उनके कब्जे से अवैध हथियार लूटी बाइक बरामद की है।
पुलिस ने बताया कि गत 5 फरवरी को कामां बिलंग मार्ग पर कामां थाने के गांव हजारीवास निवासी तोहिद पुत्र अलीजान उसके दो भाईयों को कामां से गांव हजारीवास जाते समय बाइक सवार पांच छ: बदमाशों ने हथियारों का भय दिखाकर लूटपाट की थी। उनसे 1.30 लाख, तीन मोबाइल बाइक लूटकर फरार हो गए थे। कामां थाना पुलिस ने घटना का पर्दाफाश करते हुए शनिवार को कामां कोसी मार्ग स्थित लेवड़ा मोड़ से हरियाणा के थाना पुन्हाना के गांव गौदोला निवासी साबदीन पुत्र मम्मन मेव उत्तर प्रदेश के थाना बरसाना के गांव इमाम खा का नगला निवासी हेलम पुत्र जुगल को गिरफ्तार कर उनके कब्जे से एक देशी कट्टा दो जिन्दा कारतूस सहित लूटी गई बाइक बरामद की है। कामां पुलिस ने शनिवार को दोनों बदमाशों को कामां न्यायालय पेश किया गया। जहां न्यायालय ने बदमाशों को पांच दिन के पुलिस रिमांड पर सौंपा है। बदमाशों से पूछताछ की जा रही है। घटना में शामिल अन्य बदमाशों की गिरफ्तारी के प्रयास किए जा रहे है। वहीं दूसरी ओर कामां ने अवैध रूप से छुरा लेकर घूमते शौकीन पुत्र इमताज मेव निवासी ठेक थाना पुन्हाना हरियाणा को कस्बे के दिल्ली बाईपास चौराहा से गिरफ्तार किया है।
कामां. कामां पुलिस की गिरफ्त में लूट के आरोपित।
hin_Deva hin_Deva hin_Deva bho_Deva